text: [{"text_idx": "#000005", "text": "Vit halda nu\u0301 fram vi\u00f0 \u00f8\u00f0rum parti av s\u00f8guni hja\u0301 MC-Ha\u0301r. I\u0301 fyrsta parti\u00f0 hoyrdu vit um a\u0301rini fra\u0301 stovnan og fram til bo\u0301lkurin gav fl\u00f8guna \u201cFramvegis uttan vit u\u0301t\u201d fyrst i\u0301 1998, nu\u0301 halda vit fram fra\u0301 beint eftir ta\u00f0."}, {"text_idx": "#000007", "text": "Limirnir i\u0301 MC-Ha\u0301r sum bu\u0301\u00f0u i\u0301 Keypmannahavn, sp\u00e6ldu i\u0301 1998 undir navninum \u201dLucy Nation\u201d, hetta var ein bo\u0301lkur, i\u00f0 sang a\u0301 enskum og bert sp\u00e6ldi uttanfyri F\u00f8royar, umframt Niels Una, Tro\u0301nd, Petur og Torkil sp\u00e6ldu Jo\u0301nas Bloch Danielsen a\u0301 gittar, Jo\u0301gvan Joensen a\u0301 bass og Malan Ey\u00f0unsdo\u0301ttir i\u0301 Lucy Nation. Lucy Nation lutto\u0301k i\u0301 sto\u0301ru evropeisku to\u0301nleikakappingini Emergenza. Fyrsta konsertin i\u0301 hesum samanhangi var a\u0301 sp\u00e6lista\u00f0num Backfish a\u0301 Prinsessegade i\u0301 Keypmannahavn. Har sp\u00e6ldi bo\u0301lkurin seg vi\u0301\u00f0ari i\u0301 semifinaluna, sum var\u00f0 hildin i\u0301 Vega, i\u0301 ti\u0301 minna salinum. Her eydna\u00f0ist to\u0301 ikki at sannf\u00f8ra a\u0301sko\u00f0ararnar um, at hesin bo\u0301lkur skuldi stemmast vi\u0301\u00f0ari.\nSum alti\u0301\u00f0 ta\u0301, ta\u00f0 sny\u0301r seg um kappingar har a\u0301sko\u00f0ararnir avgera, hv\u00f8r kemur vi\u0301\u00f0ari, so komu teir bo\u0301lkarnir, i\u00f0 h\u00f8vdu flest fjepparar vi\u0301\u00f0ari."}, {"text_idx": "#000010", "text": "Hendan konsertin var\u00f0 \u00f8ll filma\u00f0, hetta gj\u00f8rdist eisini konsertin, ta\u0301 Alexander Gaard fyrstu fer\u00f0 gj\u00f8rdi ljo\u0301\u00f0 hja\u0301 MC-Ha\u0301r, hann hev\u00f0i gj\u00f8rt ljo\u0301\u00f0 hja\u0301 Lenu Andersen i\u0301 h\u00f8llini vi\u00f0 si\u0301\u00f0urnar av og kom inn at lurta, ta\u0301 fyrireikarin Brandur \u00d8ssurson heitti a\u0301 hann um at taka yvir kn\u00f8ttarnar, ti\u0301 tann ljo\u0301\u00f0ma\u00f0urin, i\u00f0 gj\u00f8rdi ljo\u0301\u00f0 ikki makta\u00f0i uppga\u0301vuna no\u0301g v\u00e6l."}, {"text_idx": "#000011", "text": "\u00d8ll konsertin er upptikin a\u0301 kamera, og man hoyrir ty\u0301\u00f0iliga mun a\u0301, ta\u0301 Alexander tekur yvir. Samstarvi\u00f0 vi\u00f0 Alexander hevur eisini hildi\u00f0 fram heilt til dagin i\u0301 dag, har hann er fastur fu\u0301sur handan kn\u00f8ttarnar, ta\u0301 MC-Ha\u0301r sp\u00e6lir."}, {"text_idx": "#000012", "text": "Hetta var somulei\u00f0is eisini fyrstu fer\u00f0, at MC-Ha\u0301r framf\u00f8rdu i\u0301 sv\u00f8rtu kl\u00e6dningunum, i\u00f0 hava fylgt bo\u0301lkinum si\u0301\u00f0an ta\u0301. A\u0301 fl\u00f8guni Framvegis uttan vit er eitt gj\u00f8gnumgangandi tema, um eina religi\u00f8st samtak, i\u00f0 eitur \u201cSeytjan Svakar Sektir\u201d SSS, og sektin er vi\u0301st a\u0301 fl\u00f8guhu\u0301sanum av 17 monnum i\u0301 kl\u00e6dningi, vi\u00f0 rey\u00f0um SSS armbondum. Ti\u0301 valdu MC-Ha\u0301r at lata seg i\u0301 sum Seytjan Svakar Sektir a\u0301 konsertini."}, {"text_idx": "#000013", "text": "Stutt eftir hetta valdu tey i\u0301 Lucy Nation at sleppa rapprokkinum og heldur sp\u00e6la popprokk, Niels Uni og Jo\u0301nas vo\u0301ru samstundis koyrdir u\u0301r donsku u\u0301tga\u0301vuni av bo\u0301lkinum. Teir hildu to\u0301 ba\u0301\u00f0ir a\u0301 i\u0301 MC-Ha\u0301r. C-987B var farin u\u0301r bo\u0301lkinum fyri at konsentrera seg um hin bo\u0301lkin, i\u00f0 skifti navn til fyrst Crumb og si\u0301\u00f0an Lucination."}, {"text_idx": "#000014", "text": "Niels Arge Gala\u0301n avloysti C-987B, og kom sosttatt vi\u00f0 aftur i\u0301 bo\u0301lkin, Niels hev\u00f0i fyrstu fer\u00f0 sp\u00e6lt vi\u00f0 MC-Ha\u0301r a\u0301 Tungma\u0301lmi \u201993 og var eisini gittarleikari a\u0301 fyrsta innsp\u00e6lda lagnum hja\u0301 MC-Ha\u0301r \u201cSymphony of Irony\u201d, umframt at Niels syngur a\u0301 fleiri l\u00f8gum a\u0301 \u201cFramvegis uttan vit\u201d."}, {"text_idx": "#000016", "text": "Vi\u00f0 kenning og i\u0301 ovfaraka\u0301ti ro\u0301pti Niels Uni av pallinum, eg elski tykkum \u00f8ll, og leyp u\u0301t i\u0301 a\u0301sko\u00f0arafj\u00f8ldina, i\u00f0 bar hann runt i\u0301 ru\u0301minum. K\u00e6rleiksbo\u00f0skapurin bleiv somiki\u00f0 v\u00e6l mo\u0301ttikin, MC-Ha\u0301r valdi, at halda fast i\u0301 bo\u00f0skapinum \u201cMC-Ha\u0301r elskar teg\u201d.\nH\u00f8ga st\u00f8\u00f0i\u00f0 hja\u0301 Clickhaze gj\u00f8rdi, at MC-Ha\u0301r visti, at har skuldi okkurt heilt serligt til, um ta\u00f0 skuldi eydnast at vinna Prix F\u00f8royar. Ti\u0301 var ein sangskrivingar- og venjingarvika sett av i\u0301 So\u0301larmagn a\u0301 Velbasta\u00f0, har vo\u0301ru sangirnir Murder #1, Burn Me og Global Deceit skriva\u00f0ir, og m.a. sp\u00e6ldu teir ko\u0301rsang inn til fleiri af sangunum. A\u0301 sja\u0301lvari finaluni var eisini songkvinnan To\u0301run Poulsen vi\u00f0 a\u0301 einum lagi. Ta\u00f0 eydna\u00f0ist at fa\u0301a eitt tri\u00f0ja pla\u0301ss, aftan fyri vinnaran Taxi og Kj\u00f8lar, i\u00f0 gj\u00f8rdust nummar 2 anna\u00f0 Prix a\u0301 ra\u00f0."}, {"text_idx": "#000017", "text": "Men li\u0301ka sto\u0301ran ans, sum to\u0301nleikurin fekk, fekk slagor\u00f0i\u00f0 \u201cMC-Ha\u0301r elskar teg\u201d, m.a. lat bo\u0301lkurin risasto\u0301rar hjartaballo\u0301nur detta u\u0301r loftinum a\u0301 Prix F\u00f8royar finaluni, me\u00f0an teir sungu \u201cMurder one in the name of love\u201d.\nA\u0301 Prix 1999 fl\u00f8guni vo\u0301ru MC-Ha\u0301r l\u00f8gini Murder #1 og Global Deceit a\u0301, og gj\u00f8rdi lutt\u00f8kan sera no\u0301gv fyri bo\u0301lkin, m.a. vunnu teir s\u00e6r lutt\u00f8ku a\u0301 Spot Festivalinum, fingu no\u0301gv sp\u00e6lijobb heima i\u0301 F\u00f8royum og a\u0301rr\u00e6\u00f0i\u00f0 til at fara i\u0301 uppt\u00f8kuh\u00f8li\u00f0."}, {"text_idx": "#000018", "text": "Hesafer\u00f0 valdu teir at fara i\u0301 uppt\u00f8kuh\u00f8li\u00f0 i\u0301 Keypmannahavn, Playground Studios la\u0301 eitt hanagleiv fra\u0301 Sun Studios, men var eitt munandi minni\u00f0 studio. Ta\u00f0 skuldi to\u0301 ikki gerast so l\u00e6tt sum \u00e6tla, ti\u0301 bert eina viku, a\u0301\u00f0renn bo\u0301lkurin skuldi i\u0301 studio, valdi trummarin Petur Dalsgaard at gevast i\u0301 MC-Ha\u0301r."}, {"text_idx": "#000020", "text": "Eitt hart summar vi\u00f0 no\u0301gvum konsertum enda\u00f0i vi\u00f0, at MC-Ha\u0301r hita\u00f0i upp fyri D:A:D i\u0301 I\u0301tro\u0301ttarh\u00f8llini a\u0301 Ha\u0301lsi, a\u0301\u00f0renn lei\u00f0in gekk til A\u030arhus, har Spot Festivalurin bi\u0301\u00f0a\u00f0i. Ta\u00f0 var to\u0301 longu greitt a\u0301\u00f0renn konsertina a\u0301 Spot, at hetta fo\u0301r at vera tann fyribils si\u0301\u00f0sta konsertin saman vi\u00f0 Niels og Una, ti\u0301 teir \u00e6tla\u00f0u at bru\u0301ka alla si\u0301na orku uppa\u0301 200. Men komnir av pallinum bo\u00f0a\u00f0i Tro\u0301ndu Bogason fra\u0301, at eisini hann gavst i\u0301 bo\u0301lkinum. Ti\u0301 orkan skuldi bru\u0301kast til lesna\u00f0in a\u0301 komponistlinjuni a\u0301 Kongaliga Konservatorinum i\u0301 Keypmannahavn, umframt Lucination, i\u00f0 skuldi undir uppt\u00f8kur av fyrstu fl\u00f8guni."}, {"text_idx": "#000021", "text": "Eftir i\u0301 bo\u0301lkinum vo\u0301ru rappararnir Niels Uni og Allan, gittarleikarin Jo\u0301nas og bassleikarin Heri. Skjo\u0301tt eftir var avtala gj\u00f8rd vi\u00f0 Jens Virgar Jakobsen, i\u00f0 sp\u00e6ldi i\u0301 Diatribes saman vi\u00f0 Hera, um, at hann skuldi gerast ny\u0301ggjur gittarleikari. Fri\u0301\u00f0i \u00d8ster, i\u00f0 a\u0301\u00f0ur hev\u00f0i sp\u00e6lt trummir vi\u00f0 MC-Ha\u0301r eitt nu\u0301 a\u0301 Symphony of Irony og a\u0301 ymiskum konsertum i\u0301 1992, ja\u0301tta\u00f0i somulei\u00f0is at sp\u00e6la trummir, ta\u0301 hann ikki var upptikin vi\u00f0 si\u0301num donsku bo\u0301lkum. Men alt a\u0301r 2000 gekk uttan eina einastu MC-Ha\u0301r konsert."}, {"text_idx": "#000022", "text": "S\u00f8gan um MC-Ha\u0301r \u2013 Fyrstu a\u0301rini"}, {"text_idx": "#000024", "text": "MC-Ha\u0301r var\u00f0 settur a\u0301 stovn 16. februar i\u0301 1991, a\u0301 veg u\u0301r Djo\u0301nastovu ni\u00f0an i\u0301 Gundadalsh\u00f8llina tann dagin, ta\u0301 To\u0301rshavn fylti 125 a\u0301r. Ta\u00f0 vo\u0301ru rappararnir MC-Allah (Allan Mortensen) og Spark Buzz N (Niels Uni Dam), sum stovna\u00f0u bo\u0301lkin. Hv\u00f8rgin teirra var nakar sto\u0301rur sangari, so ho\u0301ast a\u0301hugin fyrst og fremst var fyri tungma\u0301lmi og rokki, so plagdu teir heldur at rappa, ta\u0301 teir gingu i\u0301 by\u0301num. Allan sp\u00e6ldi klarinett i\u0301 GHM og Niels Uni hev\u00f0i rappa\u00f0 og dansa\u00f0 break dance upp gj\u00f8gnum 80\u2019ini i\u0301 spi\u0301randi hip hop umhv\u00f8rvinum i\u0301 Havn."}, {"text_idx": "#000025", "text": "Hetta kv\u00f8ldi\u00f0 vo\u0301ru teir troyttir av at rappa sangir hja\u0301 Grand Master Flash, MC Einar, Fat Boys og \u00f8\u00f0rum hip hop n\u00f8vnum og byrja\u00f0u ti\u0301 at yrkja sja\u0301lvir:"}, {"text_idx": "#000026", "text": "\u201cHv\u00f8r er ta\u00f0, hv\u00f8r er ta\u00f0, hv\u00f8r er ta\u00f0, sum er her\nju\u0301, ta\u00f0 er teir feitastu rapparnir i\u0301 hesi ver\u00f0...!"}, {"text_idx": "#000028", "text": "Komnir ni\u00f0an til Kondittari\u0301i\u00f0 var\u00f0 ein plakat skr\u00f8dd ni\u00f0ur, og teksturin skriva\u00f0ur aftanfyri a\u0301 henni."}, {"text_idx": "#000029", "text": "Fyrsta framf\u00f8r\u00f0slan var sama kv\u00f8ld a\u0301 Ebenezertrappuni, sangurin, i\u00f0 seinni fekk heiti\u00f0 Jomfru\u0301\u00f0 rapp (ja vi\u00f0 \u00f0, eingin seg\u00f0i, at teir dugdu v\u00e6l at stava), var ikki li\u00f0ugur, men komandi dagarnar skriva\u00f0u teir n\u00f8kur vers afturat."}, {"text_idx": "#000030", "text": "Stutt eftir framf\u00f8rdu teir a\u0301 einum veruligum palli fyrstu fer\u00f0 i\u0301 pausuni a\u0301 A\u0301rsins songr\u00f8dd kappingini i\u0301 diskotek Tiffany i\u0301 To\u0301rshavn."}, {"text_idx": "#000032", "text": "I\u0301 byrjanini, vo\u0301ru ta\u00f0 bert teir ba\u0301\u00f0ir sum rappa\u00f0u. Teir lutto\u0301ku m.a. vi\u00f0 Paria a\u0301 eini konsert, sum Paria sp\u00e6ldi i\u0301 Gundadalsh\u00f8llini. Men skjo\u0301tt komu Emil Hermansen a\u0301 gittar, Eddie Joensen N\u00e6s a\u0301 trummum, Johannes Danielsen a\u0301 bassi uppi\u0301 bo\u0301lkin. Eivin Warberg (ljo\u0301mbor\u00f0) vandi eisini vi\u00f0 nakrar fer\u00f0ir, men gavst skjo\u0301tt aftur."}, {"text_idx": "#000033", "text": "Longu a\u0301\u00f0renn fyrstu framf\u00f8r\u00f0sluna vi\u00f0 egnum to\u0301nsleikarum, vo\u0301ru allir to\u0301nleikararnir avloystir av C-987B(Torkil Olsen) a\u0301 gittar, Jan Guttesen a\u0301 bassi og Dr. D(Petur Dalsgaard a\u0301 trummum. Teir sp\u00e6ldu vi\u00f0 bo\u0301lkinum a\u0301 fyrstu konsertini vi\u00f0 bo\u0301lki, i\u00f0 var Stj\u00f8rnukonsertini i\u0301 Badmintonh\u00f8llini frammanfyri yvir 1.000 fo\u0301lkum. Men eisini a\u0301 Norr\u00f8nt Dagsverk konsertini i\u0301 Djo\u0301nastovu."}, {"text_idx": "#000035", "text": "Stutt eftir kom TjE\u0300 (Tro\u0301ndur Bogason) a\u0301 ljo\u0301mbor\u00f0 uppi\u0301 bo\u0301lkin og n\u00e6sta konsertin var ny\u0301tta\u0301rsaftan i\u0301 diskotek Hollywood. Her vo\u0301ru ta\u00f0 bert teir tri\u0301ggjir Spark Buzz N, MC-Allah og TjE\u0300 sum sp\u00e6ldu, l\u00f8nin var 500 kr. + ein pizza i\u0301 part, og var hetta fyrsta l\u00f8nta jobb teir sp\u00e6ldu."}, {"text_idx": "#000037", "text": "Eftir hetta komu n\u00f8kur a\u0301r vi\u00f0 no\u0301gvum to\u0301nleikara u\u0301tskiftingum og no\u0301gvum konsertum, t.d. U\u0301tvarpskonsertin 1992, Tungma\u0301lmur 92-93, og O\u0301lavss\u00f8kukonsertin 92, umframt nakrar i\u0301 Djo\u0301nastovu og i\u0301 Bla\u0301dy\u0301pinum. I\u0301 1993 fo\u0301ru MC-Allah og Spark Buzz N til Danmarkar i\u0301 lestrar\u00f8rindum, og bo\u0301lkurin gavst fyrilbils at sp\u00e6la live."}, {"text_idx": "#000038", "text": "Teir h\u00f8vdu sent eitt lag inn til sangkappingina hja\u0301 F\u00f8roya Undirhaldsto\u0301nleikarafelag og Ungtemplarasambandi F\u00f8roya, og ho\u0301ast lagi\u00f0 slapp vi\u00f0 i\u0301 kappingina, og bleiv lutvi\u0301st innsp\u00e6lt, so bleiv ta\u00f0 onganti\u0301\u00f0 li\u00f0ugt innsp\u00e6lt, og var sostatt heldur ikki vi\u00f0 a\u0301 fl\u00f8guni \u201cTurelvandi Dr\u00f8gg\u201d."}, {"text_idx": "#000039", "text": "Fyrsta u\u0301tgivna lagi\u00f0, kom i\u0301sta\u00f0in a\u0301 \u201cRock i\u0301 F\u00f8royum\u201d fl\u00f8guni, i\u00f0 TUTL gav u\u0301t, har sp\u00e6ldu teir lagi\u00f0 Symhony of Irony inn, og a\u0301 Rock i\u0301 F\u00f8royum konsertunum sp\u00e6ldu teir eisini, a\u0301 hesum konsertum vo\u0301ru to\u0301 hv\u00f8rki MC-Allah ella Spark Buzz N vi\u00f0, og bo\u0301lkurin var i\u0301 roynd og veru hin bo\u0301lkurin hja\u0301 Tro\u0301ndi Bogasyni Lisa S\u00e6r Dupult. Hetta gj\u00f8rdi, at longu eftir 5 a\u0301r, var ta\u00f0 eingin limur, i\u00f0 hevur luttiki\u00f0 a\u0301 \u00f8llum konsertunum hja\u0301 bo\u0301lkinum."}, {"text_idx": "#000040", "text": "Eftir Rock i\u0301 F\u00f8royum, fo\u0301ru TjE\u0300, Spark Buzz N og MC-Allah at skriva ny\u0301ggj l\u00f8g, rappararnir so\u0301tu i\u0301 Danmark og skriva\u00f0u tekstirnar, me\u00f0an TjE\u0300, i\u00f0 bu\u0301\u00f0i i\u0301 F\u00f8royum skriva\u00f0i to\u0301nleikin, og sp\u00e6ldi inn ra\u0301ar demoir av teimum. Symphony of Irony hev\u00f0i vakt ans fyri bo\u0301lkinum, og F.U.T. var ti\u0301 kla\u0301rt vi\u00f0 tilbo\u00f0 um at sp\u00e6la a\u0301 O\u0301lavs\u00f8kukonsertini 1996. I\u0301 hesum sambandi komu C-987B og Dr. D. aftur i\u0301 bo\u0301lkinum og ny\u0301ggjur ma\u00f0ur var (Heri Reynhiem) a\u0301 bass. I\u0301 venjingarh\u00f8linum fingu demoirnar av \u201cTu\u0301 ert dey\u00f0ir\u201d, \u201cSangurin um or\u00f0, t\u00f8l og tos\u201d, \u201cTu\u0301 ert dey\u00f0ir\u201d og \u201cEndiliga ta\u00f0 ordentliga o\u0301lavs\u00f8kurappi\u00f0\u201d endaligt skap."}, {"text_idx": "#000042", "text": "Henda manning gj\u00f8rdist eisini tann, i\u00f0 mynda\u00f0i bo\u0301lkin a\u0301 fyrstu fl\u00f8guu\u0301tga\u0301vuni. 1996-97 vo\u0301ru ny\u0301tt til at skriva to\u0301nleik til fl\u00f8guna \u201cFramvegis uttan vit\u201d, hetta var\u00f0 nemmari, ti\u0301 Tro\u0301ndur eisini flutti til Keypmannahavnar. Fl\u00f8gan var innsp\u00e6ld i\u0301 West River Recording, vi\u00f0 Havnara\u0301 i\u0301 Havn summari\u00f0 1997. Upprunaliga skuldi bo\u0301lkurin sp\u00e6la a\u0301 o\u0301lavs\u00f8kukonsertini i\u0301 1997, men fyriskipararnir broyttu meining. Ti\u0301 sp\u00e6ldi MC-Ha\u0301r i\u0301 sta\u00f0in i\u0301 Grasagar\u00f0i o\u0301lavs\u00f8kuaftan. ein konsert, i\u00f0 er avmynda a\u0301 fl\u00f8guhu\u0301sanum. Harumframt var\u00f0 \u00f8ll fl\u00f8gan sp\u00e6ld live Sjo\u0301nleikarahu\u0301sinum, beint eftir loknar uppt\u00f8kur.\nLjo\u0301\u00f0blandingin var\u00f0 gj\u00f8rd i\u0301 heimskendu Sun Studios i\u0301 Keypmannahavn, har tri\u0301ggir ljo\u0301\u00f0blandarar arbeiddu vi\u00f0 henni, Jo\u0301n McBirnie, Bjarne Hansen og Freddy Albrechtsen. \u201cFramvegis uttan vit\u201d var\u00f0 u\u0301tgivin 10. februar i\u0301 1998."}, {"text_idx": "#000043", "text": "Fl\u00f8gan fekk blanda\u00f0a mo\u0301tt\u00f8ku, serliga fu\u0301lu tekstirnir \u00f8stu no\u0301gv. Sangir um hasj og sperm vo\u0301ru ikki gerandiskostur i\u0301 F\u00f8royum. Onkrir umm\u00e6larar vo\u0301ru als ikki gla\u00f0ir, og ho\u0301ast fl\u00f8gan vann no\u0301gvar fjepparar og seinni er nevnd sum i\u0301bla\u0301stur hja\u0301 n\u00f8krum av okkara fremstu to\u0301nleikan\u00f8vnum, so var ta\u00f0 bert Arnbj\u00f8rn O\u0301. Dalsgar\u00f0, i\u00f0 umm\u00e6ldi hana jaliga, ta\u0301 hon kom u\u0301t."}, {"text_idx": "#000045", "text": "\u201cKomi\u00f0 va\u0301r, gra\u0301ir dagar fa\u0301a lit\nMC-Ha\u0301r gongur framvegis uttan vit\u201d"}, {"text_idx": "#000046", "text": "Niclas Johannesen skriva\u00f0i hesi or\u00f0ini, eftir at hann hev\u00f0i s\u00e6\u00f0 eitt klipp i\u0301 sjo\u0301nvarpinum, har MC-Ha\u0301r sp\u00e6ldu a\u0301 o\u0301lavs\u00f8kukonsertini 1991, og samr\u00f8\u00f0a var vi\u00f0 Niels Una."}, {"text_idx": "#000047", "text": "Myndir fra\u0301 teimum fyrstu a\u0301runum"}, {"text_idx": "#000049", "text": "Ein tann mest lovandi tungma\u0301lmsbo\u0301lkurin i\u0301 F\u00f8royum 92/93 var Oblivion. Bassleikarin og sangarin Niels Arge Gala\u0301n sp\u00e6ldi i\u0301 no\u0301gvum bo\u0301lkum um hetta mundi\u00f0, men i\u0301 Oblivion var hann karismatiskur oddama\u00f0ur i\u0301 einum bo\u0301lkum sum i\u0301 sto\u0301ran mun sp\u00e6ldi egnan to\u0301nleik, to\u0301nleik sum i\u0301 f\u00f8royskum h\u00f8pi var tyngri, enn ta\u00f0 vit vanliga upplivdu. Tekstirnir vo\u0301ru i\u0301 fleiri f\u00f8rum b\u00e6\u00f0i provokerandi og stuttligir, ein ta\u0301ttur, i\u00f0 Niels seinni hevur tiki\u00f0 upp aftur i\u0301 200. Umframt Niels var eisini 200 trummarin Uni A\u0301rting i\u0301 Oblivion."}, {"text_idx": "#000051", "text": "I\u0301 mars 1993 skipa\u00f0i FUT fyri konsertini Tungma\u0301lmur \u201993. Ein konsert vi\u00f0 teimum bestu ma\u0301lms- og har\u00f0rokk bo\u0301lkunum i\u0301 F\u00f8royum. Tungma\u0301lmur \u201993 to\u0301k tra\u0301in upp eftir eftir Tungma\u0301lmi \u201992, i\u00f0 nakrir av har\u00f0aru f\u00f8roysku bo\u0301lkunum to\u0301ku stig til i\u0301 1992. Fyrsta a\u0301ri\u00f0 vo\u0301ru ta\u00f0 eg og Torkil Olsen, i\u00f0 vo\u0301ru h\u00f8vu\u00f0sfyriskiparar, men av ti\u0301, at tiltaki\u00f0 ikki bar seg fyrsta a\u0301ri\u00f0, og ti\u0301 eg var farin upp i\u0301 nevndina a\u0301 F\u00f8roya Undirhaldsto\u0301nleikarafelag, FUT, so valdu vit at lata FUT yvirtaka tiltaki\u00f0, i\u00f0 hesafer\u00f0 var\u00f0 hildi\u00f0 i\u0301 I\u0301tro\u0301ttarh\u00f8llini a\u0301 Ha\u0301lsi."}, {"text_idx": "#000052", "text": "Eg eigi allar framf\u00f8rslurnar a\u0301 video og fari at leggja t\u00e6r u\u0301t komandi dagarnar."}, {"text_idx": "#000053", "text": "Framf\u00f8rslan hja\u0301 Lisa S\u00e6r Dupult"}, {"text_idx": "#000055", "text": "Allan jo\u0301lama\u0301na\u00f0in havi eg her a\u0301 Nudlum forkela\u00f0 tykkum vi\u00f0 ymiskum a\u0301hugaverdum, men i\u0301 dag sja\u0301lvan jo\u0301laaftan ber av. Eg kann bor\u00f0rei\u00f0a vi\u00f0 ongum minni enn einari sensatio\u0301n. Eg havi fingi\u00f0 hendur a\u0301 endurinnsp\u00e6lingini av lagnum \u201cKoyr okkurt i\u0301 mi\u0301na hosu\u201d, i\u00f0 Karaoke bo\u0301lkurin Konfekt hevur gj\u00f8rt vi\u00f0 teimum originalu sangarunum. Elis, i\u00f0 tykist at vera o\u0301forgongiligur, og s\u00e6r li\u0301ka ungur u\u0301t enn, og so fittu gentunum Arinu, Ra\u0301nnva\u0301 og Elin Mariu, i\u00f0 eru vor\u00f0nar fittar vaksnar konur."}, {"text_idx": "#000057", "text": "I\u0301 Degi og Viku fri\u0301ggjadagin 21. desember, var sjo\u0301nvarpi\u00f0 og vitja\u00f0i i\u0301 uppt\u00f8kuh\u00f8lunum og har fingu vit eisini innlit i\u0301, hvi\u0301 t\u00e6r ba\u0301\u00f0ar, i\u00f0 sungu a\u0301 upprunalagnum, eru tri\u0301ggjar i\u0301 dag. , innslagi\u00f0 er partur av Degi og Viku sendingini, i\u00f0 liggur her"}, {"text_idx": "#000059", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000061", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist eini go\u0301\u00f0 jo\u0301l."}, {"text_idx": "#000062", "text": "O\u0301gvislig orka o\u0301ro\u0301gva av ljo\u0301si"}, {"text_idx": "#000063", "text": "Orka stri\u0301ddist mo\u0301ti ljo\u0301sinum i\u0301 sto\u0301ra teltinum og va\u0301nalig fyriskipan oy\u00f0ileg\u00f0i ti\u0301anverri i\u0301 sto\u0301ran mun eina konsert, i\u00f0 kundi havt veri\u00f0 so go\u0301\u00f0, ti\u0301 Orka sp\u00e6ldi hamrandi v\u00e6l."}, {"text_idx": "#000064", "text": "Manningin i\u0301 Orku er skiftandi, og a\u0301 hesari konsertini var serliga a\u0301hugavert, at b\u00e6\u00f0i H\u00f8gni Lisberg og Uni A\u0301rting, sum hava by\u0301tt trummu- og slagverkleiklutin millum seg seinastu ti\u0301\u00f0ina, vo\u0301ru vi\u00f0. Teir buka\u00f0u sum \u00f8\u00f0rir a\u0301 tunnur og rusk, larmurin var so orkufyltur, at tu\u0301 illa kundi anna\u00f0 enn at ver\u00f0a bergtikin."}, {"text_idx": "#000065", "text": "O\u0301lavur Ja\u0301kupsson er sangari i\u0301 Orku fyri ti\u0301\u00f0ina. Hann er mentur no\u0301gv sum sangari, og sum oddama\u00f0ur, og kom serstakliga v\u00e6l fra\u0301 framf\u00f8rsluni."}, {"text_idx": "#000066", "text": "Orka sp\u00e6ldi v\u00e6l, og ljo\u0301\u00f0myndin er \u00f8gilig og sto\u0301r, ja, o\u0301gvislig er nokk r\u00e6tta or\u00f0i\u00f0. L\u00f8gini, sum flest \u00f8ll vo\u0301ru av O\u0301ro\u0301 fl\u00f8guni, ljo\u0301\u00f0a\u00f0u fesk og h\u00f8vdu eina uppaftur st\u00f8rri megi enn a\u0301 fl\u00f8guni. Sto\u0301ra hitti\u00f0 Fj\u00f8llini standa u\u0301ti rigga\u00f0i eisini v\u00e6l i\u0301 hesari u\u0301tsetingini."}, {"text_idx": "#000067", "text": "At Orka er ein bo\u0301lkur, sum i\u0301 li\u0301ka sto\u0301ran mun er ein uppliving fyri sjo\u0301nina, sum hoyrndina vita \u00f8ll, i\u00f0 hava s\u00e6\u00f0 bo\u0301lkin sp\u00e6lt, men fyri a\u0301sko\u00f0ararnar i\u0301 Flagstjaldinum i\u0301 na\u0301tt var sjo\u0301nparturin kliptur vekk. Me\u00f0an bo\u0301lkurin sp\u00e6ldi var alljo\u0301st u\u0301ti i\u0301 tjaldinum, so showi\u00f0 a\u0301 pallinum var meira ella minni o\u0301sjo\u0301nligt fyri flest \u00f8ll."}, {"text_idx": "#000068", "text": "Sto\u0301ra Flagstjaldi\u00f0 hevur ljo\u0301s undir loftinum, i\u00f0 ver\u00f0a tendra millum konsertirnar. Ta\u00f0 vo\u0301ru tey eisini a\u0301\u00f0renn konsertina hja\u0301 Orku. Hesi ljo\u0301s eru vi\u00f0 til at flyta fokus av pallinum, me\u00f0an ljo\u0301\u00f0royndir eru, og ta\u00f0 riggar v\u00e6l. Men i\u0301 mun til a\u00f0rar konsertir, vo\u0301r\u00f0u ljo\u0301sini ikki sl\u00f8kt, ta\u0301 Orka fo\u0301r a\u0301 pallin. Hv\u00f8r eigur feilin, skal eg ikki gera meg klo\u0301kan uppa\u0301, men avlei\u00f0ingin var oy\u00f0ileggjandi fyri showi\u00f0, i\u00f0 var sera o\u0301sjo\u0301nligt fyri flestu a\u0301sko\u00f0ararnar. Eg fo\u0301r heilt fram til pallin eina l\u00f8tu, og ta\u0301 var upplivingin munandi betur."}, {"text_idx": "#000069", "text": "Ho\u0301ast no\u0301gvar a\u0301heitanir til fyriskiparar og ljo\u0301sfo\u0301lk, gekk \u00f8ll konsertin a\u0301\u00f0renn ljo\u0301si\u00f0 endiliga var\u00f0 sl\u00f8kt i\u0301 eykalagnum hja\u0301 bo\u0301lkinum. Ta\u0301 ljo\u0301si\u00f0 var\u00f0 sl\u00f8kt gj\u00f8rdist beinanvegin no\u0301gv betur li\u0301v i\u0301 fj\u00f8ldini. Ein sta\u00f0festing av, hvussu ke\u00f0iligt ta\u00f0 hetta o\u0301sketni\u00f0 var."}, {"text_idx": "#000074", "text": "Annars er fl\u00f8gan sum so a\u0301hugaverd, stuttligt vi\u00f0 ljo\u0301\u00f0f\u00f8runum, sum eru heimagj\u00f8rd, men ta\u00f0 kundi veri\u00f0 feitari sum DVD, har man eisini s\u00e6r ljo\u0301\u00f0f\u00f8rini."}, {"text_idx": "#000076", "text": "I\u0301 \u201cHungur\u201d bru\u0301kar Orka ljo\u0301\u00f0i\u00f0 og ru\u0301mi\u00f0 no\u0301gv, ta\u00f0 er feitt"}, {"text_idx": "#000077", "text": "Me\u00f0an Ka\u0301ri var vi\u0301susangari, so er O\u0301lavur rokksangari. Teir ljo\u0301\u00f0a li\u0301kir. Ba\u0301\u00f0ir eru go\u0301\u00f0ir sangarar, a\u0301hugaverdar r\u00f8ddir vi\u00f0 perso\u0301nligheit, men vi\u00f0 fullkomiliga \u00f8\u00f0rvi\u0301si inngangsvinkli."}, {"text_idx": "#000078", "text": "Tekstirnir eru go\u0301\u00f0ir, og ti\u0301 er ta\u00f0 synd at man ikki hoyrir teir"}, {"text_idx": "#000080", "text": "Pent og fri\u00f0arligt, nokkso transukent eisini, og hugsi onkunti\u0301\u00f0 Gorillaz bara uttan poppelementi\u00f0. Melodilinjan er eitt sindur meira a\u0301hugaverd, Eg sakni bara u\u0301tsvingini. Versini eru meira fangandi enn ni\u00f0urlagi\u00f0."}, {"text_idx": "#000081", "text": "Feit byrjan ljo\u0301\u00f0larmur, melodiurin er ikki so fangandi, men larmurin av gelendarum og ru\u0301mi og ekko er fantastiskur. Endiliga okkurt sum li\u0301kist einari eksplosio\u0301n"}, {"text_idx": "#000084", "text": "Jens syngur bry\u0301tur fra\u0301, Jens hevur nakrar Ka\u0301ramessigar kvalitetir. Ko\u0301ri\u00f0 er nokkso stuttligt"}, {"text_idx": "#000086", "text": "er besta lagi\u00f0, mest fangandi. Ta\u00f0 er gott!"}, {"text_idx": "#000087", "text": "\u00f8giliga fri\u00f0arligt, r\u00f8dd vi\u00f0 effektum, melodiskt o\u0301spennandi"}, {"text_idx": "#000094", "text": "Seinasta a\u0301ri\u00f0 hevur Dimma i\u0301 heilum lagt eftir bo\u0301lkinum 200, ti\u0301 teir arga sambandsmenn. Oddagrein eftir oddagrein hevur ford\u00f8mt 200. Teir ver\u00f0a kalla\u00f0ir b\u00e6\u00f0i li\u0301kt og o\u0301li\u0301kt. Dimma hevur sta\u00f0i\u00f0 a\u0301 einum hermo\u0301ti og barst fyri ney\u00f0ars happa\u00f0a sambandsmanninum. Hv\u00f8rja fer\u00f0 200 hava gj\u00f8rt vart vi\u00f0 seg hevur Dimma skelda\u00f0."}, {"text_idx": "#000095", "text": "Hetta er sja\u0301lvandi sera sto\u0301rsinna\u00f0 av Dimmu. Oddagreinirnar hava ma\u0301la\u00f0 eina mynd av veika sambandsmanninum, sum bli\u0301vur ha\u0301\u00f0a\u00f0ur og spotta\u00f0ur av kynisku tjo\u0301\u00f0veldismonnunum i\u0301 200."}, {"text_idx": "#000097", "text": "Nei mi\u0301n trupulleiki er, at eg ikki skilji hvussu ein sokalla\u00f0 o\u0301heft bla\u00f0stjo\u0301rn a\u0301 einum a\u0301li\u0301tandi bla\u00f0i solei\u00f0is finnist so no\u0301gv at ju\u0301st 200, hv\u00f8rja fer\u00f0 bo\u0301lkurin ger vart vi\u00f0 seg."}]